stanford-oval/wikipedia huggingface dataset:
Bläkie, Loco & Luchi Lover

| Bläkie, Loco & Luchi Lover Kemmuru |
| --- | --- | --- |

EP-levyn tiedot
 Julkaistu: 5. kesäkuuta 2006 (CDM) 17. heinäkuuta 2006 (12")
 Formaatti: CD, vinyyli
 Tyylilaji: rap
 Levy-yhtiö: Monsp Records
Listasijoitukset
  Suomen virallinen singlelista: 7.
Kemmurun muut julkaisut
| Mite se teiä...? 2003 | Bläkie, Loco & Luchi Lover 2006 | Kehumatta paras 2006 |
Bläkie, Loco & Luchi Lover on rap-yhtye Kemmurun 5. kesäkuuta 2006 julkaistu EP. Levy julkaistiin myös vinyylinä, jonka kappalelista poikkeaa CD-versiosta.
Bläkie, Loco & Luchi Lover oli 7 viikkoa Suomen virallisella singlelistalla. Parhaimmillaan levy ylsi sijalle 7. viikolla 27/2006.
Kappaleet > CDM

Bläkie, Loco & Luchi Lover – 4.21
Ray Charlz – 3.36
Bläkie, Loco & Luchi Lover (Radio Edit) – 4.19
Bläkie, Loco & Luchi Lover (Biitti) – 3.46
Ray Charlz (Biitti) – 3.44
Kappaleet > 12" > A-puoli

Bläkie, Loco & Luchi Lover
Ray Charlz
Adios
Ray Charlz (Acappella)
Kappaleet > 12" > B-puoli

Bläkie, Loco & Luchi Lover (Instrumental)
Ray Charlz (Instrumental)
Adios (Instrumental)
Adios (Acappella)
Carlton Centre

| Carlton Centre |
| --- | --- |

Tiedot
Sijainti:   Johannesburg, Gauteng, Etelä-Afrikka
Rakennettu:  1967–1973
Avajaiset:  1973
Tila:  valmis
Yritykset
Arkkitehti:  Skidmore, Owings and Merrill
Omistaja:  Transnet
Tekniset tiedot
Kerroksia:  50
Korkeus
Kattokorkeus:  223 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Carlton Centren näköalakerroksesta avautuvaa näkymää.
Carlton Centre on pilvenpiirtäjä Johannesburgin kaupungissa, Etelä-Afrikan Gautengin provinssissa. Se on valmistunut vuonna 1973, ja sen suunnittelusta vastasi yhdysvaltalainen arkkitehtitoimisto Skidmore, Owings and Merrill. Pilvenpiirtäjä yltää 223 metrin korkeuteen ja siinä on 50 kerrosta. Rakennuksen ylimmäinen kerros toimii näköalakerroksena.
Aiheesta muualla

Kuvia tai muita tiedostoja aiheesta Carlton Centre Wikimedia Commonsissa
Emporis.com – Carlton Centre
Structurae – Carlton Centre
Chantal Mouffe

Chantal Mouffe vuonna 2013.
Chantal Mouffe (s. 1943) on belgialainen politiikan teoreetikko. Mouffe on sosialistisen yhteiskuntateorian jälkimarxilainen uudistaja, joka korostaa luokkataistelun olevan vain yksi monista yhteiskunnallisen vastakkainasettelun muodoista. Vuonna 1985 Mouffe julkaisi Ernesto Laclaun kanssa hänet esiin nostaneen teoksen Hegemony and Socialist Strategy: Towards a Radical Democratic Politics. Mouffe toimii politiikan teorian professorina Lontoossa Westminsterin yliopistossa.
Brunolf Baade

Brunolf Baade (15. maaliskuuta 1904, Berliini – 5. marraskuuta 1969) oli saksalainen lentokoneinsinööri.
Brunolf Baade opiskeli Berliinin ja Münchenin teknillisissä korkeakouluissa. Hän työskenteli Yhdysvalloissa Acron Airships -yrityksessä ilmalaivojen suunnittelijana 1930-luvulla. Vuonna 1936 hän palasi Saksaan ja toimi Dessaussa Junkersin suunnittelutoimiston päällikkönä. Hän osallistui Junkers Ju 88, Junkers Ju 188, Junkers Ju 288, Junkers Ju 388 ja Junkers Ju 287 -lentokoneiden suunnitteluun. Keväällä 1945 hän siirtyi Neuvostoliittoon, jonka toimeksiannosta hän käynnisti Junkersin toimintaa. Hän suunnitteli Ju 287 -koneen pohjalta suihkupommikoneen OKB-1 EF 131. Baade johti EF 131:n kehittämistä Alexejev 150 -koneeksi. [lähde? ]
Hän palasi Saksan demokraattiseen tasavaltaan vuonna 1954. Hänestä tuli DDR:n lentokoneteollisuuden pääsuunnittelija. Kun Elbe Flugzeugwerke lopetti toimintansa vuonna 1961, hän ryhtyi johtamaan Kevytrakennetekniikan instituuttia. [lähde? ]
CS M'saken

Croissant Sportif de M'saken (arab. الهلال الرياضي بمساكن‎‎) on tunisialainen jalkapalloseura, joka perustettiin vuonna 1945. Sen kotistadion on Municipal Stadium of M'saken, joka sijaitsee M'sakenissa.
Urheiluseuran päälajit ovat jalkapallo, käsipallo ja nyrkkeily. 1980-luvulla seuralla oli myös rugbyjoukkue. Nykyisin päälajien lisäksi sillä on joukkue judossa, yleisurheilussa ja naisten käsipallossa.
Tunnettuja entisiä pelaajia

Zoubaïer Baya
Aiheesta muualla

Virallinen sivusto (ranskaksi)
Chantal Janzen

| Chantal Janzen |
| --- | --- |
 Janzen vuonna 2016.
Henkilötiedot
Syntynyt: 15. helmikuuta 1979 (ikä 45) Tegelen, Alankomaat
Kansalaisuus:  Alankomaat
Ammatti:  näyttelijä, laulaja, televisiojuontaja
Puoliso:  Marco Geeratz (2014–)
Lapset:  2
Muut tiedot
Aktiivisena:  2002–
Chantal Janzen (s. 15. helmikuuta 1979 Tegelen, Alankomaat) on alankomaalainen näyttelijä, laulaja ja televisiojuontaja. Hän työskentelee RTL Nederlandin televisioverkolle. Janzenin oli tarkoitus juontaa vuoden 2020 Eurovision laulukilpailu yhdessä Edsilia Rombleyn ja Jan Smitin kanssa. Vuoden 2020 Euroviisut kuitenkin peruttiin koronaviruspandemian vuoksi, joten Janzen, Rombley ja Smit valittiin juontajiksi vuoden 2021 kilpailuun.
Borussia Mönchengladbach

Borussia Mönchengladbachin kotistadion, Borussia Park
Borussia Mönchengladbach (koko nimi Borussia Vfl 1900 e. V. Mönchengladbach) on yksi menestyksekkäimmistä saksalaisista jalkapalloseuroista. Mönchengladbachista kotoisin oleva seura on voittanut Saksan mestaruuden viidesti (1970, 1971, 1975, 1976 ja 1977) ja Saksan Cupin kolmesti. UEFA Cupin se on voittanut vuosina 1975 ja 1979. Vuonna 1900 perustettu Borussia Mönchengladbach pelaa kaudella 2020–2021 Saksan korkeimmalla sarjatasolla Bundesliigassa. Kaudella 2007–2008 joukkue sijoittui ensimmäiseksi 2. Bundesliigassa ja nousi näin takaisin pääsarjatasolle. Joukkueen kotikenttänä toimii Stadion im Borussia-Park (katsomokapasiteetti 54 067 paikkaa). Peliasun värit ovat musta ja valkoinen (aiemmin myös vihreä). Joukkueen kapteeni on Lars Stindl ja varakapteeni Yann Sommer.[lähde? ]
Entisiä päävalmentajia

Adi Hütter (2021–2022)
Marco Rose (2019–2021)
Dieter Hecking (12/2016-2019)
André Schubert (9/2015-12/2016)
Lucien Favre (2/2011-9/2015)
Michael Frontzeck (2009-2/2011)
Hans Meyer (10/2008-2009)
Christian Ziege (10/2008)
Jos Luhukay (1/2007-10/2008)
Jupp Heynckes (2006-1/2007)
Horst Köppel (4/2005-2006)
Dick Advocaat (11/2004-4/2005)
Horst Köppel (10-11/2004)
Holger Fach (9/2003-10/2004)
Ewald Lienen (3-9/2003)
Hans Meyer (9/1999-3/2003)
Rainer Bonhof (11/1998-8/1999)
Friedel Rausch (4-11/1998)
Norbert Meier (11/1997-3/1998)
Hannes Bongartz (12/1996-11/1997)
Bernd Krauss (11/1992-12/1996)
Jürgen Gelsdorf (10/1991-11/1992)
Bernd Krauss (9-10/1991)
Gerd vom Bruch (11/1989-9/1991)
Wolf Werner (1987-11/1989)
Jupp Heynckes (1979-1987)
Udo Lattek (1975-1979)
Hennes Weisweiler (1964-1975)
Aiheesta muualla

Wikimedia Commonsissa on kuvia tai muita tiedostoja aiheesta .
↑  Borussia.de: STINDL: "WE CAN DEFINITELY HEAD INTO THE BREAK FEELING GOOD" borussia.de. Viitattu 16.12.2022.
Borussia Mönchengladbachin kotisivut
Brunou

Brunou on sukunimi, joka on johdettu etunimestä Bruno. Nimeä ei pidä sekoittaa Brunou-aatelisukuun.selvennä Brunou voi tarkoittaa:
Karl Brunou (n. 1724–1802), manttaalikomisaari ja hovikamreeri
Gustaf Adolf Brunou (1774–1833), Mikkelin kirkkoherra, Karl Brunoun poika
Alexander August Brunou (1821–1887), Senaattori senaatin oikeusosastossa, Gustaf Adolf Brunoun poika
Brynolf Brunou, varamanttaalikomisaari, perusti Juankoskelle vuonna 1746 masuunin ja kankirautapajan, joka myöhemmin kulki nimellä Juantehdas
August Wilhelm Brunou (1863–1915), Viipurin hovioikeuden hovioikeudenneuvos, Alexander August Brunoun poika
Bertil Brunou (1880–1963), asianajaja ja Viipurin kunnallispormestari
Karl Thorsten Brunou (1894–1968), jääkäriluutnantti
Harald Brunou (1896–1982), korkeimman oikeuden jäsen, August Wilhelm Brunoun poika
Masuuni Brunou, tehdas- ja työväenmuseo Juankoskella
| --- | --- |
: Tällä täsmennyssivulla luetellaan henkilöitä, joilla on sama sukunimi.
Blackmore

Blackmore tarkoittaa seuraavia:
Blackmore, kylä Essexissä Englannissa
Blackmore's Night, brittiläinen yhtye
HMS Blackmore, Britannian Kuninkaallisen laivaston saattuehävittäjä toisessa maailmansodassa
Sukunimi

Jex Blackmore (s. 1986), yhdysvaltalainen kansalaisaktivisti, performanssitaiteilija ja satanisti
Jürgen Blackmore (s. 1964), saksalainen kitaristi, Ritchie Blackmoren poika
Richard Doddridge Blackmore (1825−1900), englantilainen kirjailija
Ritchie Blackmore (s. 1945), brittiläinen kitaristi
Susan Blackmore (s. 1951), brittiläinen toimittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Blackmore”, voi hakea sivunnimihaulla, laajalla sivunnimihaulla tai tekstihaulla.
Bergensavisen

| Bergensavisen BA |
| --- | --- |

Entiset nimet:  Bergens Arbeiderblad
Lehtityyppi:  päivälehti
Kustantaja:  A-pressen, Sparebanken Vest, Wimoh Invest
Julkaisija:  Bergensavisen AS
Levikki:  13 923 (2016).
Perustettu:  1927
Päätoimittaja:  Sigvald Sveinbjørnsson
Sitoutuneisuus:  aiemmin Ap
Kotikunta:  Bergen
Kotimaa:  Norja
Sivukoko:  tabloidi
Kieli:  norja
Aiheesta muualla
ba.no
Bergensavisen on norjalainen päivälehti, joka ilmestyy Hordalandissa Bergenissä. Lehti alkoi ilmestyä 23. maaliskuuta 1923 Norjan työväenpuolueen äänenkannattajana. Yleisesti siitä käytetään lyhennettä BA, ja se on Bergenin alueen toiseksi suurin lehti Bergens Tidenden jälkeen.
Lehden koko muuttui 1994 tabloidiksi. Samalla lehden painopaikka muuttui Fyllingsdalenista Mindeen. BA:n verkkolehti alkoi ilmestyä 19. tammikuuta 1996 ensimmäisenä verkkolehtenä Bergenissä ja yhtenä ensimmäisistä koko Norjassa.
Vastaavat päätoimittajat

Gunnar Ousland 1927–1938
Oscar Ihlebæk 1938–1941
Torstein Selvik 1945–1958 (stortingedustaja 1950–1969)
Jørgen Hustad 1950–1958
Per Bratland 1958–1962
Egil Helle 1962–1964
Odd Ragnar Torvik 1964–1983
Alf Hildrum 1981–1983
Olav Terje Bergo 1984–2009
Anders Nyland 1. huhtikuuta 2009 – 18. maaliskuuta 2016
Sigvald Sveinbjørnsson 12. huhtikuuta 2016 –
Aiheesta muualla

Bergensavisens webbplats
Bell Labs

| Nokia Bell Labs |
| --- | --- |


Tutkimuslaitoksen tiedot
Perustettu:  1925
Sijainti:  Murray Hill, New Jersey, Yhdysvallat
Kotisivu
Bells Labs eli Bell Telephone Laboratories oli vuonna 1925 perustettu yhdysvaltalaisen puhelinyhtiö AT&T:n tutkimus- ja tuotekehityshaara, joka tuotti 1900-luvulla useita läpimurtoja tietoliikennetekniikan, matematiikan, fysiikan, materiaalitieteen ja tietojenkäsittelytieteen aloilla. Bell Labsissa tehdystä tutkimuksesta on jaettu yhdeksän Nobel-palkintoa ja useita Turing-palkintoja.
Bell Labs on nykyään osa Nokian tutkimus- ja tuotekehitysosastoa Nokian ostettua Alcatel-Lucentin vuonna 2016. Nokia Bell Labsin päämaja sijaitsee Murray Hillissä, New Jerseyssä, Yhdysvalloissa, ja sillä on tutkimusosastoja ympäri maailmaa. Suomessa osastoja on Oulussa, Tampereella ja Espoossa.
Historia

Bell Labs kehittyi AT&T:n teknisen osaston pohjalta. Alexander Graham Bellin alkuperäisten patenttien rauetessa 1900-luvun alussa, AT&T haki kilpailuetua paikallisten puhelinyhtiöiden suhteen kehittämällä pitkän kantaman puhelinyhteyksiä. Tämä vaati kuitenkin aiempaa parempia vahvistimia. Vuonna 1915 AT&T onnistui fyysikko Harold D. Arnoldin kehittämien triodivahvistimien avulla avaamaan puhelinyhteyden Yhdysvaltojen halki, New Yorkista San Franciscoon. A&T onnistui saamaan kaukopuhelumarkkinat itselleen, minkä jälkeen se osti paikallisia puhelinyhtiöitä, saavuttaen lopulta monopoliaseman Yhdysvaltain puhelinmarkkinoilla.
AT&T:n sekä sen tytäryhtiön Western Electricin tekniset osastot järjesteltiin vuonna 1925 yhdeksi yhtiöksi, joka sai nimen Bell Telephone Laboratories. Yhtiöön siirtyi noin 4000 tiedemiestä ja insinööriä. Bell Labsin perustehtävä oli kehittää A&T:n puhelinverkkotoimintaa. A&T:n monopoliaseman turvin se teki alusta asti myös tutkimusta, josta ei ollut saatavilla välitöntä hyötyä. Laboratorion ensimmäinen tieteellinen läpimurto tapahtui vuonna 1927 Clinton Davissonin havaitessa elektronien siroavan nikkelikiteestä Louis de Broglien aineaaltohypoteesin mukaisesti. Davisson palkittiin löydöstä vuoden 1937 Nobelin fysiikanpalkinnon puolikkaalla.
Toisen maailmansodan aikaan Bell Labsin tutkimus suuntautui sotilaselektroniikkaan. Yhtiössä kehitettiin esimerkiksi tutkaa ja kryptografiaa.
Vuonna 1996 AT&T irrotti Bell Laboratories tutkimusyksikön ja laitteistovalmistuksen Lucent Technologiesiin.
Vuonna 2007 Lucent ja Alcatel yhdistyivät muodostaen Alcatel-Lucentin. Bell Laboratories ja Alcatelin tutkimusyksikkö yhdistyivät.
Vuonna 2016 Nokia osti yksikön ja yhdisti sen Nokian FutureWorks-yksikön kanssa. Yrityskaupan eli fuusion toteuduttua kanssa osasto on osa Nokia-konsernia. Aiesopimus esitettiin huhtikuun puolivälissä 2015, ja yhdistynyt yhtiö aloitti toimintansa tammikuussa 2016.
Kehitys

Bell Labsissa on kehitetty muun muassa transistori, laser, informaatioteoria, Unix-käyttöjärjestelmä ja C-ohjelmointikieli. Myös Plan 9 hajautettu käyttöjärjestelmä on saanut siellä alkunsa.
Transistorin kehittivät William Shockley, John Bardeen ja Walter Brattain, jotka esittelivät keksintöä yhtiössä 23. joulukuuta 1947. Bell Labs esitteli keksintöä julkisesti lehdistötilaisuudessa 30. kesäkuuta 1948.
Vuonna 1979 Bell Labs esitteli ensimmäisen yhdelle piirille rakennetun digitaalisen signaaliprosessorin.
Vuonna 1984 Bell Labsin työntekijä Bjarne Stroustrup oli saanut valmiiksi sisäisen referenssimanuaalin ja C++-ohjelmointikieli julkaistiin kaupallisesti vuonna 1985.
Toiminta nykyään

Bell Labsilla työskenteli noin 700 ihmistä vuoden 2015 alussa. Sen tutkimus keskittyy kuuteen osa-alueeseen:
fysikaaliset tieteet
tietotekniikka ja tietokoneohjelmat
matematiikka ja algoritmit
tietoverkot
optinen tiedonsiirto
langattomuus eli langaton viestintä, kuten WLAN
Kirjallisuutta

Bernstein, Jeremy: Three degrees above zero : Bell Labs in the information age.  New American Library, 1986.  ISBN 978-0-451-62529-8.  Teoksen verkkoversio.
Gertner, Jon: The idea factory : Bell Labs and the great age of American innovation.  Penguin Press, 2012.  ISBN 978-1-59420-328-2.  Teoksen verkkoversio.
Aiheesta muualla

Wikimedia Commonsissa on kuvia tai muita tiedostoja aiheesta .
Bell Labsin verkkosivu (Arkistoitu – Internet Archive)
Bell Labsin alkuperäiset toimitilat New Yorkissa, osoitteessa 463 West Street.
Ensimmäisen transistorin jäljennös.
Bell Helicopter

| Bell Helicopter |
| --- | --- |

Perustettu:  1935
Toimitusjohtaja:  John Garrison
Kotipaikka:  Fort Worth, Texas, Yhdysvallat
Tuotteet:  helikopterit, tiltrotorit
Emoyhtiö:  Textron
Kotisivu:  bellhelicopter.com
Infobox OKVirheellinen NIMI-arvo: 
Bell Helicopter on yhdysvaltalainen vuonna 1935 perustettu roottorialuksia valmistava yritys. Yrityksen pääkonttori on Fort Worthissa, Texasissa. Siellä Bell Helicopter myös valmistaa sotilaskäytön roottorialuksia. Toinen sotilasroottoriajoneuvoja valmistava tuotantolaitos Bell Helicopterilla on Amarillossa, Texasissa. Siviiliroottoriajoneuvoja yritys valmistaa Quebecissa, Kanadassa.
Historia

Bell Helicopterin perusti Larry Bell kesäkuussa 1935 nimellä Bell Aircraft Corporation. Yrityksen ensimmäisiä tuotteita olivat torjuntahävittäjä Bell YFM-1 Airacuda ja Bell P-39 Airacobra. Ensimmäinen yhdysvaltalainen suihkuhävittäjä Bell P-59 Airacomet oli myös Bellin tuote.
Vuonna 1941 yritys palkkasi Arthur M. Youngin auttamaan helikoptereiden kehityksessä. Tarkoituksena oli luoda laajempi asiakaskunta jolloin Bell ei olisi riippuvainen valtion tilauksista. Yrityksen ensimmäinen täysimittainen helikopteri oli Bell 30. Sitä seurannut helikopteri Bell 47 oli ensimmäinen siviilisertifioitu helikopteri maailmassa. Helikopteri oli erittäin suosittu, sitä valmistettiin yli 5 500 kappaletta. Ensimmäinen Suomessa rekisteröity helikopteri oli Bell 47.
Vuonna 1960 Textron osti Bell Aerospacen. Bell Aerospace koostui kolmesta osastosta, joista ainut yhä toiminnassa oleva nimettiin uudelleen Bell Helicopter Companyksi. Muutamassa vuodessa, suurilta osin UH-1 -helikopterin suosion takia, siitä oli tullut Textronin suurin tytäryhtiö. Vuonna 1979 uudelleen nimettiin Bell Helicopter Textroniksi.
Tuotteet > Siivilihelikopterit

Bell 30
Bell 47
Bell 47J Ranger
Bell 204 – UH-1 siviiliversio
Bell 205 – UH-1 siviiliversio
Bell 206 – tuotannossa
Bell 210
Bell 212
Bell 214
Bell 214ST
Bell 222
Bell 230
Bell 400
Bell 407 – tuotannossa
Bell 412 – tuotannossa
Bell 417 – malli peruutettiin 2007
Bell 427
Bell 429 Global Ranger – tuotannossa
Bell 430
Bell 525 Relentless – kehityksessä
Bell 505 Jet Ranger X – kehityksessä
Bell D-292
Tuotteet > Sotilashelikopterit

Bell H-12
Bell H-13 Sioux
Bell XH-13F
Bell XH-15
Bell HSL
Bell UH-1 Iroquois (Huey)
Bell UH-1N Twin Huey
Bell YHO-4
Bell 207 Sioux Scout - taisteluhelikopteri kokeilu
Bell 533 - kokeilu
Bell AH-1 Cobra
Bell AH-1J SeaCobra
Bell AH-1W SuperCobra
Bell 309 KingCobra
YAH-63/Model 409 - taisteluhelikopteri
Bell OH-58 Kiowa
Bell UH-1Y Venom
Bell AH-1Z Viper
Bell CH-146 Griffon
Bell ARH-70 Arapaho
Tuotteet > Tiltrotor -alukset

Bell XV-3
Bell XV-15
Bell V-280 Valor - kehityksessä, ensilento tapahtui 18.12 2017
V-22 Osprey - yhteistyössä Boeing BDS:n kanssa
TR918 Eagle Eye lennokki
Bell 47
V-22 Osprey lennossa
Bell 412
Bell Huey -tuoteperhe
Bell 212
Brunssum-vaihe

Brunssum-vaihe oli plioseenikautinen stratigrafinen vaihe Luoteis-Euroopassa. Se on saanut nimensä hollantilaisen kivihiilikaivospaikkakunnan Brunssumin mukaan. Se vastasi osapuilleen laajemmin käytettyä alaplioseenin Zancla-vaihetta. Vaihe oli noin 5,6–3,4 miljoonaa vuotta sitten  tai toisen arvion mukaan noin 5–3,2 miljoonaa vuotta sitten.
Brunssum oli ilmastoltaan vaihteleva. Kausi oli hyvin lämmin pariin otteeseen, joiden välissä viileni huomattavasti. Sequoia oli kauden alussa ja lopussa hyvin yleinen, ja varsinkin alkulämpöhuippu oli hyvin lämmin. Lämpimimpinä vaiheina myös suosypressi (Taxodium) ja Nyssa olivat yleisiä.
Aivan kauden lopussa lämmin lajisto harvinaistui romahdusmaisesti, Sequoia hävisi ja Taxodium kävi hyvin harvinaiseksi. Samoihin aikoihin lepät yleistyivät ja männyt harvinaistuivat.. Kanervat (Ericaceae) ja tuulipölytteiset ruohokasvit yleistyivät.
Brunssum-vaihetta edelsi ainakin lopultaan yleensä viileämpi Suster-vaihe , jota taas edelsi ylämioseeni . Brunssumia seurasi Luoteis-Euroopan Reuver-vaihe (yleisemmin Piacenza-vaihe).
Borut Pahor

| Borut Pahor |
| --- | --- |
 Borut Pahor vuonna 2022.
Slovenian 4. presidentti
 23. joulukuuta 2012–22. joulukuuta 2022  
Pääministeri:  Janez Janša Alenka Bratušek Miro Cerar Marjan Šarec Janez Janša
Edeltäjä:  Danilo Türk
Seuraaja:  Nataša Pirc Musar
Slovenian pääministeri
 21. marraskuuta 2008–10. helmikuuta 2012  
Presidentti:  Danilo Türk
Edeltäjä:  Janez Janša
Seuraaja:  Janez Janša
Henkilötiedot
Syntynyt: 2. marraskuuta 1963 (ikä 60) Postojna, Slovenian ST, Jugoslavian SLT
Tiedot
Puolue:  sitoutumaton (2012–)
Muut puolueet:  Sosiaalidemokraatit (vuoteen 2012)
 Nimikirjoitus
Aiheesta muualla
www.borutpahor.si
Borut Pahor (s. 2. marraskuuta 1963 Postojna, Jugoslavia) on slovenialainen poliitikko, maan presidentti joulukuusta 2012. Hän johtaa Slovenian sosiaalidemokraattista puoluetta.
Elämäkerta

Pahor syntyi Postojnassa, mutta vietti lapsuutensa Šempeterin kaupungissa lähellä Italian rajaa. Hän meni 1983 Ljubljanan yliopistoon opiskelemaan sosiaalitieteitä.
Opiskeluaikanaan Pahor liittyi kommunistiseen puolueeseen ja hänestä tuli 1980-luvun lopulla Milan Kučanin johtaman reformistisen siiven vahva tukija. Huhtikuun 1990 vapaissa vaaleissa Pahor valittiin Slovenian parlamenttiin Kommunistien liiton Demokraattisen uudistuksen listalta. Hänet valittiin 1997 tuolloin Sosiaalidemokraateiksi nimensä muuttaneen puolueen johtoon.
Pahor toimi 2000–2004 Slovenian parlamentin alahuoneen puhemiehenä. Hän oli Euroopan parlamentin jäsen sosialidemokraattinen ryhmässä vuosina 2004–2008.
Vuonna 2007 sosiaalidemokraatteihin liittyi joukko entisiä liberaalidemokraattien jäseniä, ml. entinen pääministeri Anton Rop. Vuoden 2008 vaaleissa puolue sai suurimman äänisaaliin, jolloin Pahor nousi pääministeriksi. Hallitukseen nousivat sosiaalidemokraattien lisäksi Liberaalidemokraattinen puolue, Zares ja Demokraattinen eläkeläisten puolue (DeSUS).
Pahor allekirjoitti 14. marraskuuta 2009 Novo-Ogarevossa Venäjän pääministeri Vladimir Putinin kanssa sopimuksen South Stream -kaasuputkesta Slovenian läpi.
Pahorin hallitus sopi Kroatian kanssa maiden Istrian niemimaalla kulkevan rajalinjan alistamisesta kansainvälinen välittäjäryhmän ratkaistavaksi. Sopimuksen hyväksyminen oli myös edellytyksenä Kroatian EU-jäsenyydelle. Oikeisto-opposition vaatimuksesta asiasta järjestettiin 6. kesäkuuta 2010 kansanäänestys.
5. kesäkuuta 2011 hallitus järjesti kansanäänestyksen eläkeiän nostamisesta 62 vuodesta 65 vuoteen. Uudistus oli Euroopan unionin ja Kansainvälisen valuuttarahaston vaatima ja Pahorin ja taloustieteilijöiden tukema. Ammattiliitot ja oikeisto-oppositio kuitenkin pakottivat parlamentin joulukuussa 2010 hyväksymän asian kansanäänestyksen. Samalla hallitus menetti tukensa parlamentissa Eläkeläisten puolueen (DeSUS) hylättyä sen. Toinen hallituspuolueista vaati ennenaikaisia vaaleja jos esitystä ei hyväksytä.
Pahorin hallitus kaatui luottamuslauseäänestyksessä 20. syyskuuta 2011.
Perustuslain mukaan parlamentin on 30 päivässä valittava uusi pääministeri tai ajaudutaan ennenaikaisiin vaaleihin.
Pahor valittiin joulukuun 2012 presidentinvaalissa presidentiksi. Hän sai toisella kierroksella äänistä noin 67 prosenttia, istuva presidentti Danilo Türk joutui tyytymään reiluun 32 prosenttiin äänistä. Pahor lupasi tukea maan hallitusta sen säästötoimissa, joilla maa pyrkii selviytymään eurokriisin aiheuttamissa vaikeuksissa.
Aiheesta muualla

Kuvia tai muita tiedostoja aiheesta Borut Pahor Wikimedia Commonsissa
Borut Pahor Euroopan parlamentin jäsenet. Euroopan parlamentti.
Slovenian presidentit
Milan Kučan (1991–2002) | Janez Drnovšek (2002–2007) | Danilo Türk (2007–2012) | Borut Pahor (2012–2022) | Nataša Pirc Musar (alkaen 23. joulukuuta 2022)
Brucen koodeksi

Brucen koodeksi (lat. Codex Brucianus) on vanha gnostilainen käsikirjoitus, jonka omistaa British Museum. Lordi James Bruce hankki koodeksin vuonna 1769 Thebasta, Ylä-Egyptistä. Kirja siirrettiin museoon muiden itämaisten tekstien kanssa vuonna 1842. Se on ollut vuodesta 1848 lähtien Bodleian Libraryssä Oxfordissa.
Sisältö

Brucen koodeksi sisältöö ensimmäisen ja toisen Jeun kirjan sekä kolme tekstikatkelmaa – yhden nimeämättömän tekstin, yhden nimeämättömän hymnin sekä kirjoituksen Sielun matkasta.
Koodeksin sisällön käänsivät englanniksi Carl Schmidt (toimittaja) ja Violet Macdermot (kääntäjä) vuonna 1892 nimellä The Books of Jeu and the Untitled Text in the Bruce Codex.
Aiheesta muualla

The Bruce Codex. The Gnostic Society Library. (englanniksi)
Campbell Live

| Campbell Live |
| --- | --- |
 Campbell Liven raikas vihreänsävyinen logo.
Tyyli:  Ajankohtaisohjelma, uutiset
Kestoaika:  20-30 min.
Pääosissa:  John Campbell
Alkuperämaa:  Uusi-Seelanti
Esitetty:  21. maaliskuuta 2005 –
Tuotanto
Vastaava(t) tuottaja(t):  Pip Keane
Leikkaaja(t):  Toby Longbottom, Catherine Hallinan
Kuvaaja(t):  Chris Jones, Grant Findlay
Tuotantoyhtiö(t):  MediaWorks New Zealand
Aiheesta muualla
Virallinen sivusto
IMDb
Campbell Live on uusiseelantilainen puolen tunnin mittainen Uutta-Seelantia käsittelevä ajankohtaisohjelma, joka seuraa ohjelman 3 News jälkeen.
Ohjelmaa juontaa tunnettu uusiseelantilainen toimittaja John Campbell. John Campbell on haastatellut lukuisia julkkiksia, mukaan lukien  Al Gorea, Robert Friskiä, Tony Blairia ja myös Adam Lambertia ja Metallicaa. Campbell on lisäksi haastatellut Kim Dotcomia, ja useat Campbell Liven ohjelmat ovat keskittyneet Dotcomiin.
Ohjelmaa lähetetään iltaisin kello 19:00 paikallista aikaa.
Casino

Casino voi viitata seuraaviin kohteisiin:
Casino, vuonna 1995 valmistunut yhdysvaltalainen elokuva
kasino, uhkapelipaikka
Kasinopuolue (saks. Casino-Fraktion) eli Casino, vuoden 1848 Frankfurtin kansalliskokouksen suurin ja vaikutusvaltaisin puolueryhmä